stanford-oval/wikipedia huggingface dataset:
Stephanie Brown-Trafton

| Mitalit | Mitalit | Mitalit |  |
| --- | --- | --- | --- |
|  Stephanie Brown-Trafton |  Stephanie Brown-Trafton |  Stephanie Brown-Trafton |  |
Maa:   Yhdysvallat
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | Kiekonheitto |  |
Stephanie Brown-Trafton (s. 1. joulukuuta 1979 Arroyo Grande, Kalifornia) on yhdysvaltalainen kiekonheittäjä, lajin olympiavoittaja.
Brown-Trafton putosi karsintakilpailussa Ateenan olympiakisoissa 2004. Neljä vuotta myöhemmin hän voitti olympiakultaa Pekingissä avauskierroksen heitollaan 64,74. IAAF:n yleisurheilufinaalissa 2008 hän oli kolmas tuloksella 62,23. Berliinin MM-kilpailuissa 2009 hän sijoittui 12:nneksi. Daegun MM-kilpailuissa 2011 hän oli viides tuloksella 63,85. Lontoon olympialaisissa 2012 hän sijoittui kahdeksanneksi.
Brown-Trafton heitti kiekkoennätyksensä 67,74 m toukokuussa 2012. Hänen ennätyksensä kuulantyönnössä on 17,86 vuodelta 2004.
Uusiutuva energia Norjassa

Uusiutuva energia Norjassa kertoo uusiutuvan energiaan liittyvistä seikoista Norjassa. Norjan tavoite on 30 TWh uusiutuvaa lämpö- ja sähköenergiaa ja energiansäästöä vuoteen 2016 mennessä vuoden 2001 tasoon verrattuna.
Tuulivoima

| Tuulienergian Norjassa (MW)> 2005 | Tuulienergian Norjassa (MW)> 2006 | Tuulienergian Norjassa (MW)> 2007 | Tuulienergian Norjassa (MW)> 2008 | Tuulienergian Norjassa (MW)>  |
| --- | --- | --- | --- | --- |
| 278 | 325 | 333 | 428 |  |

Norjassa on suuri tuulivoimapotentiaali. Toistaiseksi lisäys tuulivoimakapasiteettiin on vuosittain ollut pieni muihin Euroopan valtioihin verrattuna. Greenpeacen mukaan Norjan osuus Pohjanmeren tuulivoimaverkossa vuonna 2020 olisi 1,3 GW sähkönä 5 TWh.
Vesivoima

Norjan sähköntuotannosta  oli 99 % vesivoimaa vuonna 2001 (122 TWh). Norja on Euroopan suurin vesivoiman tuottaja ja maailmassa 6. suurin. Sähköä tuottaa 156 yritystä.  Kapasiteetti on noin 28 GW 740 vesivoimalassa yli 1 MW. Suurin tuottaja on Norjan valtio, joka  omistaa valtionyhtiön Statkraft (8,4 GW, 34.7 TWh) ja hallitsee osakeomistukset huomioiden 11,9 GW vesivoimaa ja tuottaa sähköä 49 TWh vuodessa. Statkraft omistaa 9 suurinta vesivoimalaa. Norjan vesivoiman ja Ruotsin ydinvoiman omistavat muutamat tuottajat yhdessä. Muutaman tuottajan ristiinomistuksessa on kaikki Ruotsin ydinvoimalat, ilmeisesti kaikki Suomen ydinvoimalat ja 30 % Norjan vesivoimasta. Yritykset voivat omistaa toistensa osakkeita ja lisäksi omistavat yhdessä voimalaitoksia. Norjan vesivoimaloista 80 ja 35 TWh vuosituotannosta on muutaman energiayhtiön hallussa. Norjan kilpailuviranomaiset estivät 2000-luvun alussa Statkraftin Trondheim Energiverk-yritysoston. Norjan sähkönkulutus henkeä kohti oli vuonna 2002 Pohjoismaiden suurin (MWh(asukas): Tanska 6,6, Suomi 15,7, Ruotsi 16,7 ja Norja 26,7, joka tuotettiin 99 % uusiutuvalla energialla.
Aurinkokennot

Vuonna 2008 säädettiin tuki aurinkokennoille. Norjan aurinkoalan yrityksiin sisältyy: REC, Elkem Solar (2001) ja NorSun (2007).
Aurinkolämmitys

Norja vaatii aurinkolämmitystä yli 500 neliön rakennuksiin.
Bioenergia

Norjan tavoite on 14 TWh bioenergiaa vuoteen 2020 mennessä.
Kaupungit > Oslo

Oslon kasvihuonepäästöt  ovat 2,4 t/asukas. Tavoite on 1,2 t/asukas vuoteen 2030 mennessä. Kotitalousjätteistä tehdään kaukolämpöä. Oslon kunnan rakennuksissa 341 talosta vaihdetaan öljylämmitys uusiutuviin lähteisiin vuoden 2012 loppuun mennessä.
Oslon oopperatalo on rakennettu satamaan. Suunnitelmaan sisältyi 300 neliötä aurinkokennoja, jotka tuottavat 20 MWh sähköä vuodessa. Oslon innovaatiokeskuksessa on 120 neliötä aurinkokennoja tuottaen 17 MWh sähköä vuodessa.
Vanessa Rousso

| Vanessa Rousso |
| --- | --- |
 Vanessa Rousso vuoden 2009 World Poker Tour Five Star -turnauksessa.
Henkilötiedot
Syntynyt: 5. helmikuuta 1983 
Kansalaisuus:   Ranska,  Yhdysvallat
Pokerinpelaaja
Sponsori:  PokerStars
WSOP-voitot:  0
WSOP-rahasijat:  15 
WPT-voitot:  0
EPT-voitot:  0
Turnausansiot (USD):  3 513 843
Päivitetty:  23. maaliskuuta 2014
Vanessa Ashley Rousso (s. 5. helmikuuta 1983 New York, Yhdysvallat) on pokeriammattilainen, jolla on Ranskan ja Yhdysvaltojen kaksoiskansalaisuus. Hän pelaa netissä nimimerkillä LadyMaverick PokerStarsin maailmanlaajuisella sivustolla ja nimimerkillä V.Rousso PokerStarsin ranskalaisen lisenssin sivustolla Team PokerStars Pro -jäsenenä. Hän on pelannut ammattilaisena vuodesta 2005.
Rousson suurin turnausrahastus netissä on 700 782 dollaria. Tämä tuli vuodelta 2007, jolloin hän sijoittui toiseksi PokerStarsin WCOOP-pääturnauksessa. Maaliskuussa 2014 hänen livepokeriturnausansiot ylittivät 3,5 miljoonaa dollaria ja hän on naisten kaikkien aikojen eniten livepokeriturnauksista rahaa ansainneiden listalla sijalla 5.
Muuta

Rousso on valmistunut Duke Universitystä vuonna 2003. Hän oli aiemmin naimisissa pokerinpelaaja Chad Brownin kanssa.
Rousso harrastaa muun muassa laskuvarjo- ja benjihyppäämistä.
Rousso oli vuonna 2015 kilpailijana Yhdysvaltain Big Brotherin 17. tuotantokaudella.
Aiheesta muualla

Vanessa Rousso The Hendon Mob Poker Databasessa (englanniksi)
Vanessa Rousso Twitterissä
Vahterus

| Vahterus |
| --- | --- |

Tunnuslause:  We build heat exchanger solutions for the next generation.
Yritysmuoto:  Osakeyhtiö
Perustettu:  1990
Perustaja:  Mauri Kontu
Toimitusjohtaja:  Mauri Kontu
Kotipaikka:  Kalanti
Toimiala:  konepajateollisuus
Tuotteet:  Plate & Shell -lämmönsiirrin
Liikevaihto:   32,198 miljoonaa EUR
Tilikauden tulos:   2,053 miljoonaa EUR
Henkilöstö:  330
Tytäryhtiöt:  Vahterus UK Ltd, Vahterus GmbH ja Vahterus Heat Exchangers Shanghai Co., Ltd, Vahterus Americas LLC
Kotisivu:  vahterus.com
Infobox OKNimi-testi OK: 
Vahterus on vuonna 1990 perustettu levylämmönsiirtimiä valmistava yritys, joka on hitsatun levylämmönsiirrinteknologian kehittäjä ja markkinajohtaja. Vuonna 1990 perustettu perheyritys työllistää yli 250 henkilöä Suomessa ja tytäryhtiöissään Yhdysvalloissa, Isossa-Britanniassa, Saksassa ja Kiinassa. Vahteruksen suunnittelemia ja valmistamia levylämmönsiirtimiä käytetään yli 50 maassa energia-, prosessi ja kemianteollisuuden sekä kylmätekniikan sovelluksissa.
Historia

Vahterus on Mauri ja Sinikka Konnun perustama suomalainen perheyritys, joka kehittää ja valmistaa lämmönsiirtimiä tulevaisuuden tarpeisiin. Yritys perustettiin vuonna 1990 Vakka-Suomessa sijaitsevaan Vahteruksen kylään, jonka mukaan se myös nimettiin. Ensimmäinen toimipaikka oli vanha maatila. Lähes kolmenkymmenen vuoden liiketoiminnan, kansainvälistymisen ja kasvun jälkeen yritys työllistää 330 henkilöä Suomessa ja tytäryhtiöissään Yhdysvalloissa, Isossa-Britanniassa, Saksassa ja Kiinassa.
Toimialat

Vahteruksen suunnittelemia ja valmistamia levylämmönsiirtimiä käytetään yli 50 maassa energia-, prosessi ja kemianteollisuuden sekä kylmätekniikan sovelluksissa.
Palkinnot

Vuonna 2010 Vahterukselle myönnettiin Valtakunnallinen yrittäjäpalkinto ja Turun kauppakamarin vientipalkinto. Vuonna 2012 Turun kauppakorkeakoulun johtamiskoulutusyksikkö TSE exe valitsi Vahterus Oy:n toimitusjohtaja Mauri Konnun vuoden johtajaksi.
Vuonna 2015 Vahterus sai Tasavallan Presidentin kansainvälistymispalkinnon.
Aiheesta muualla

Yrityksen kotisivut
Slush, Vahterus and Serres get The Internationalisation Award of the President of the Republic[vanhentunut linkki]
Tasavallan presidentin kansainvälistymispalkinnot Slushille, Vahterukselle ja Serrekselle (Arkistoitu – Internet Archive)
Presidentti palkitsi Slushin
Kalantilainen konepaja sai presidentiltä tunnustuksen
Uiheronlampi

| Uiheronlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Hankasalmi
Koordinaatit:  62°28′57″N, 26°21′26″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kuuhankaveden valuma-alue (14.37)
Laskujoki:  Roninjoki Helijokeen 
Järvinumero:  14.372.1.002
Mittaustietoja
Pinnankorkeus:  163,4 m  
Pituus:  450 m  
Leveys:  300 m  
Rantaviiva:  1,248 km  
Pinta-ala:  9,6 ha  
Saaria:  ei saaria 
 fiUiheronlampi 
Uiheronlampi  on Keski-Suomessa Hankasalmella Ristimäen lähellä sijaitseva lampi.
Maantietoa

Lammen pinta-ala on 9,6 hehtaaria, se on 450 metriä pitkä ja 300 metriä leveä. Lammella ei ole kartan mukaan saaria.  Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuuhankaveden valuma-alueella (14.37), jonka Hankaveden alueeseen (14.372) se kuuluu. Lammen vedenpinnan korkeus on 163,4 metriä mpy.
Vic Wilson

| Vic Wilson> Henkilötiedot |
| --- | --- |
Kansalaisuus:   Iso-Britannia
Formula 1 -ura
Aktiivivuodet:  1960, 1966
Talli(t):  Cooper, BRM
Kilpailuja:  2 (1 lähtö)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Italian Grand Prix 1960
Viimeinen kilpailu:  Belgian Grand Prix 1966
Victor ”Vic” A. Wilson (14. huhtikuuta 1931 – 14. tammikuuta 2001) oli brittiläinen Formula 1 -kuljettaja.
Wilson vietti varhaisvuotensa Etelä-Afrikassa ja Rhodesiassa, joissa kilpaili katuautokilpailuissa 1950-luvun loppupuolella. Euroopassa hän pääsi ajamaan formulasarjoissa 1960-luvun alussa, kun hän korjasi kilpa-autoilija Dick Gibsonin Cooper T43-auton ja ajoi sillä kolarissa loukkaantuneen Gibsonin tilalla pienemmissä kilpasarjoissa.
Wilson osallistui kahteen Formula 1 -sarjan osakilpailuun keräämättä yhtään MM-pistettä vuosina 1960 ja 1966. Vuoden 1960 Italian osakilpailussa hän pääsi yksityisenä osallistujana kilpailuun mukaan, koska monet brittiläiset tallit boikotoivat kilpailua sen ratajärjestelyjen vuoksi. Hänen kilpailunsa päättyi moottoririkon vuoksi keskeytykseen. Vuoden 1966 Belgian osakilpailussa hän ajoi vain harjoituksissa BRM:n autolla, koska se luovutettiin Bob Bondurantin käyttöön.
Wilson ajoi enää harvoin 1960-luvun puolivälissä, kunnes aloitti hetkeksi aikaa uudelleen serkkunsa Bernard Whiten rahoittamana. Parhaimman tuloksensa Wilson sai vuoden 1966 Syrakusan osakilpailussa, jossa hän ajoi neljänneksi. Eläköidyttyään Wilson siirtyi liikemaailmaan ja johti autokauppayritystä, kunnes kuoli auto-onnettomuudessa vuonna 2001.
Formula 1:n MM-kilpailujen tulokset

| Vuosi | Talli | Runko | Moottori | 1 | 2 | 3 | 4 | 5 | 6 | 7 | 8 | 9 | 10 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1960 | Equipe Prideaux | Cooper T43 | Climax S4 | ARG  | MON  | INDY  | DUT  | BEL  | FRA  | GBR  | POR  | ITA Kesk. | USA  | - | 0 |
| 1966 | Team Chamaco Collect | BRM P261 | BRM V8 | MON | BEL PO | FRA | GBR | NED | GER | ITA | USA | MEX |  | - | 0 |
Star-Crossed – Maailmat vastakkain

| Star-Crossed – Maailmat vastakkain> Star-Crossed |
| --- | --- |
Tyyli:  tieteisfiktio draama
Kestoaika:  42 min
Luoja(t):  Meredith Averill
Pääosissa:  Matt Lanter Aimee Teegarden Grey Damon Malese Jow Greg Finley Natalie Hall Titus Makin Jr. Chelsea Gilligan
Alkuperämaa:   Yhdysvallat
Alkuperäiskieli:  englanti
Verkko:   The CW  MTV3
Esitetty:  17. helmikuuta 2014 – 12. toukokuuta 2014
Tuotantokausia:  1
Jaksoja:  13
Ikäraja:  
Tuotanto
Tuotantoyhtiö(t):  Space Floor Television Olé Productions Warner Bros. Television CBS Television Studios
Aiheesta muualla
Virallinen sivusto
IMDb 
Star-Crossed – Maailmat vastakkain (engl. Star-Crossed) on yhdysvaltalainen scifi-draamasarja, jonka on luonut Meredith Averill. Televisiosarjan ensimmäinen jakso esitettiin Yhdysvalloissa 17. helmikuuta 2014. Sarja jäi 13 jakson mittaiseksi, sillä siitä ei tilattu toista tuotantokautta.
Sarja kertoo high school -tytön ja alienpojan suhteesta. Suomessa sarjan ensimmäinen jakso esitettiin 24. syyskuuta 2014.
Sarjan työnimi oli ”Oxygen”.
Juoni

Yhdysvaltoihin putosi vuonna 2014 ihmisten kaltaisten olioiden avaruusalus. Oliot olivat paenneet omalta kuolevalta Atrian-planeeltaan. He etsivät Maasta turvaa ja uutta vapautta, mutta Maan asukkaat pitivät heidän tuloaan hyökkäyksenä. Hallituksen joukot sulkivat heidät laitokseen, ja kymmenen vuotta myöhemmin vuonna 2024 alkaa kokeilu, jossa seitsemän atrialaisteiniä päästetään ihmiskouluun.
Sarjan pääosassa ovat teini-ikäiset Emery ja Roman. Emery on tavallinen ihminen, joka kymmenen vuotta sitten pelasti Romanin hengen piilottamalla hänet perheensä vajaan. He tapaavat uudestaan nyt teini-ikäisinä ja ihastuvat, mutta heitä vastassa ovat heidän isänsä ja yhteiskunnan vallanpitäjät.
Näyttelijöitä

| 0 | 1 | 2 |
| --- | --- | --- |
|  Aimee Teegarden  | … |  Emery ”Em” Whitehill   |
|  Matt Lanter  | … |  Roman   |
|  Grey Damon  | … |  Grayson Montrose   |
|  Malese Jow  | … |  Julia Yeung   |
|  Titus Makin Jr.  | … |  Lukas Parnell   |
|  Natalie Hall  | … |  Taylor Beecham   |
|  Chelsea Gilligan  | … |  Teri   |
|  Greg Finley  | … |  Drake   |
|  Brina Palencia  | … |  Sophia   |
Aiheesta muualla

Star-Crossed – Maailmat vastakkain Internet Movie Databasessa (englanniksi)
Sarjan viralliset kotisivut (englanniksi)
MTV3:n kotisivut sarjalle[vanhentunut linkki]
Sun Rui

Sun Rui (kiin.: 孙锐; pinyin: Sūn Ruì; s. 14. toukokuuta 1982 Harbin, Heilongjiang, Kiina) on kiinalainen ammattilaistasolla toistaiseksi 1990-, 2000- ja 2010-luvuilla pelannut jääkiekkoilija, jonka pelipaikka on ollut hyökkääjä. Hän on pelannut Kiinan naisten jääkiekkomaajoukkueessa Salt Lake Cityn talviolympialaisten 2002 sekä Vancouverin talviolympialaisten 2010 naisten jääkiekkoturnauksessa. MM-kilpailuissa Sun on edustanut maajoukkuettaan kahdeksassa turnauksessa.
Vesifantom

Vesifantom on keskeinen absoluuttisessa säteilyannosmittauksessa käytettävä väline.
Vesifantom koostuu läpinäkyvästä muovialtaasta, joka on täytetty vedellä ja jonka halkaisija on noin 60 cm. Fantomin sisällä oleva ionisaatiokammio on kiinnitetty liikkuvaan varteen, mikä mahdollistaa sen tarkan säätämisen eri asentoihin annosnopeuden mittaamista varten.
Vesifantomit ovat tehokkaita absoluuttisessa annosmittauksessa niiden homogeenisyyden ja vesi-ekvivalenttisuuden vuoksi, mikä tekee niistä erinomaisia korvaamaan pehmytkudoksen ja lihaksen. Koska vettä on helposti saatavilla, se on hyödyllinen materiaali.  Vesifantomit voivat olla kuitenkin hankalia käyttää niiden painon ja veden vuoksi, ja vesi voi aiheuttaa haasteita sähkökomponenttien kanssa, jotka tarvitsevat vesieristystä.
Aiheesta muualla

A Homogeneous Water-Equivalent Anthropomorphic Phantom for Dosimetric Verification of Radiotherapy Plans ncbi.nlm.nih.gov
Vesiheinikon jako

Vesiheinikon jako oli ennen vuotta 1903 usein tarpeelliseksi katsottu toimi, jossa vesialueeseen kuuluvat heinikot ja kaislikot jaettiin osakkaiden kesken. Näin toimittiin siitä huolimatta, että vesialueet isojakoa toimitettaessa jäivät yhteisiksi. Tavallisesti vesiheinikon jako oli tarkoitettu toistaiseksi voimassa olevaksi, eikä sillä haluttu vaikeuttaa myöhemmin suoritettavaa vesialueen lopullista jakoa. Myös suonkuivaushankkeen tai järvenlaskun avulla muodostuneet heinikot jaettiin usein ensin väliaikaisesti ennen lopullista vesijätön jakoa. Väliaikaisesta vesiheinikon jaosta säädettiin vuoden 1848 maanmittausohjesäännössä. Säädös mahdollisti myös lopullisen jaon suorittamisen heti, jolloin jaon tuli tapahtua isojaosta säädetyllä tavalla. Vuoden 1902 vesioikeuslaki ei enää sisältänyt säännöstä vesiheinikon jaosta, vaan se määräsi, että vesialuetta jaettaessa järvirehut otettiin huomioon etuna ja niiden hallinta siirtyi alueen mukana. Isojaon tai halkomisen yhteydessä voitiin vesialue ja vetinen maa jättää myös toistaiseksi jakamatta.
Vesidiplomatia

Vesidiplomatiakoulutus ruotsalaisessa Alexandria-instituutissa vuonna 2017.
Vesidiplomatia tai hydrodiplomatia tarkoittaa diplomatiaa, joka keskittyy ratkomaan veteen liittyviä konflikteja ja jännitteitä tavoitteena edistää rauhaa, vakautta ja vesivarojen yhteistä käyttöä. Veteen liittyviä konflikteja voi syntyä esimerkiksi rajallisten vesivarojen hallinnasta ja käytöstä erityisesti alueilla, jotka joutuvat jakamaan saman vesistön yhdessä. Vesidiplomatian tavoite on ennaltaehkäistä veteen liittyviä kiistoja ennen kuin ne muuttuvat suuremmiksi konflikteiksi. Euroopan unionin neuvosto ilmaisi vuonna 2018 aikovansa vahvistaa Euroopan unionin osallistumista vesidiplomatiaan edistääkseen rauhaa, turvallisuutta ja vakautta sekä tuomitakseen veden käyttämisen sotavälineenä.
Aalto-yliopiston vesitalouden professori Marko Keskisen mukaan Suomi on kansainvälisesti profiloitunut erityisesti rajavesikysymyksissä. Suomi on edistänyt rajavesien tasapuolista käyttöä eri puolilla maailmaa ja toiminut Yhdistyneiden kansakuntien rajavesisopimusten alullepanijana. Maailmalla vesidiplomatian merkitys on korostunut erityisesti Singaporessa, joka on pyrkinyt kehittymään Aasian vesiosaamisen keskukseksi. Vuonna 2012 Singaporen vesihallinnon virasto muutettiin Maailman terveysjärjestön alueelliseksi osaamiskeskukseksi, joka koordinoi moninaisia veteen liittyviä kysymyksiä.
Vesi on tärkeässä asemassa valtioiden politiikassa, koska vesivarannoilla on huomattava kauppa- ja turvallisuuspoliittinen merkitys. Esimerkiksi Kiinalle Tiibet on äärimmäisen tärkeä Himalajan jäätiköiden ja vesiresurssien vuoksi, koska alueen kautta kulkee lähes kaikkien Aasian pääjokien lähteet. Intia ja Pakistan solmivat vuonna 1960 Indusjoen vesisopimuksen, jotta valtiot voisivat hyödyntää yhdessä Indusjoen vesivaroja ja torjua konflikteja. Maiden välillä on kuitenkin toisinaan ollut kiistoja Induksen vesivarantojen hallinnasta, koska Intia on pyrkinyt parantamaan energiatilannettaan rakentamalla patoja joelle. Pakistan on tulkinnut patohankkeet yrityksenä rajoittaa sen omaa vedensaantia. Vastaavia patoihin ja vedenjakamiseen liittyviä ongelmia on esiintynyt esimerkiksi Niilillä. Etiopian pyrkimys padota Niilin yläjuoksu on saanut Egyptin uhkailemaan jopa sodalla, koska Egypti on riippuvainen Niilin vesivaroista.
Vanaja

Vanaja voi tarkoittaa seuraavia:
Vesistö, pitäjä ja kunta Hämeessä

Vanajavesi (myös Vanaja), vesistö Hämeessä
Vanaja, keskiaikainen kirkkopitäjä ja entinen kunta ja seurakunta Hämeessä
Vanaja, kaupunginosa Hämeenlinnassa, aiemmin kylä Vanajassa
Vesistö, pitäjä ja kunta Hämeessä > Tähän liittyviä

Vanajan kirkko, keskiaikainen harmaakivikirkko, Hämeenlinnassa, aiemmin Vanajassa
Vanajan seisake, rautatieliikennepaikka, ensimmäinen seisake Hämeenlinnasta etelään mentäessä
Vanajan kartano, Äikäälä, kartano Hämeenlinnassa
Vanajan Autotehdas, Vanaja-merkkisten kuorma- ja linja-autojen valmistaja
S/S Vanaja, siipirataslaiva
Vanajan korppu, elintarvikeyritys
Vanain kaupunki, oletettu esihistoriallinen taajama Varikonniemessä nykyisen Hämeenlinnan kaupungin alueella
Paikannimi muualla

Vanaja, järvi Hankasalmen ja Pieksämäen rajalla
Vanaja, kylä entisessä Pieksämäen maalaiskunnassa, nykyään Pieksämäen kaupunkia
Muita

Jukka Emil Vanaja, fiktiivinen henkilö koomikkoryhmä Kummelin televisiosarjoissa
Vanaja, helsinkiläinen darkwave/postpunk-yhtye.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vanaja”, voi hakea sivunnimihaulla, laajalla sivunnimihaulla tai tekstihaulla.
Slint

| Slint |
| --- | --- |
 Slint vuonna 2007
Tiedot
Toiminnassa:  1986–1992, 2005, 2007
Tyylilaji:  post-rock, math rock, sadcore, post-hardcore
Kotipaikka:   Louisville, Kentucky, Yhdysvallat
Laulukieli:  englanti
Entiset jäsenet:  Brian McMahan   David Pajo   Britt Walford   Ethan Buckler   Todd Brashear  
Levy-yhtiö:  Touch and Go Records  
Infobox OKNimi-testi OK: 
Slint oli yhdysvaltalainen rock-yhtye, joka perustettiin Louisvillessä, Kentuckyssa vuonna 1986. Yhtye on julkaissut kaksi studioalbumia ja yhden EP:n. Yhtye hajosi toisen albuminsa Spiderland äänitysten, jälkeen vuonna 1990. Yhtye teki comebackin vuosina 2005 ja 2007 soittaen useita keikkoja, mutta ei kuitenkaan julkaissut mitään uutta materiaalia.
Jäsenet

Brian McMahan (kitara & laulu)
David Pajo (kitara)
Todd Brashear (basso)
Britt Walford (rummut, kitara, laulu)
Jäsenet > Livejäsenet 2005 ja 2007

Michael McMahan (kitara)
Todd Cook (basso)
Gavin Quinn
Joey McGonaghy (piano)
Jäsenet > Entiset

Ethan Buckler (basso)
Diskografia > Studioalbumit

| Vuosi | Albumin tiedot | Formaatit | Myynti |
| --- | --- | --- | --- |
| 1989 | Tweez Julkaistu: 1989  Levy-yhtiö: Jennifer Hartman Records , Touch & Go | CD, LP | 24,000 + |
| 1991 | Spiderland Julkaistu: Maaliskuussa 1991  Levy-yhtiö: Touch & Go | CD, LP | 50,000 + |
Diskografia > EP

| Vuosi | EP:n tiedot | Formaatit | Myynti |
| --- | --- | --- | --- |
| 1994 | Slint Julkaistu: 29. elokuuta 1994  Levy-yhtiö: Touch & Go | CD, single, 10" | 19,000 + |
Diskografia > Sekalaiset

| Vuosi | Kappale | Albumi | Kommentit |
| --- | --- | --- | --- |
| 1995 | "Good Morning Captain" | Kids soundtrack | Ennejulkaisematon albumilta: Spiderland. |
| 2006 | "Good Morning Captain" | duyster.II | Ennejulkaisematon albumilta: Spiderland. |
Vesangan työväentalo

| Vesangan työväentalo |
| --- | --- |
 Vesangan Rientola vuonna 2013.
Osoite:  Rientolantie 2, Jyväskylä
Sijainti:  Jyväskylä
Koordinaatit:  62.26733°N, 25.57762°E
Valmistumisvuosi:  1920
Rakennuttaja:  Vesangan työväenyhdistys
Omistaja:  Palokan sosialidemokraatit ry
Runkorakenne:  hirsi
Kerrosluku:  2
Kerrosala:  2
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Vesangan työväenyhdistyksen työväentalo, kattotalkoot  8.6. 1920
Vesangan työväentalo on Jyväskylässä Vesangan taajamassa sijaitseva työväentalo, joka on rakennushistoriallisesti arvokas. Talo sijaitsee mäellä rautatien ja 23-tien välissä. Talo edustaa työväentalorakentamiselle ominaista rakennustyyppiä.
Vesangan työväentalon omistaa nykyään Palokan Sosialidemokraatit ry Vesangan työväenyhdistyksen lopetettua toimintansa.
Historiaa

Vesangan työväenyhdistys on perustettu 1906. Aluksi tontti vuokrattiin kunnalta, myöhemmin tontti ostettiin omaksi. Tontti oli aluksi kooltaan 5 000 m², mutta myöhemmin paikallistie lohkaisi siitä osan ja nykyinen tontti on noin 3 500 m². Talo tehtiin lähinnä talkoilla ja se valmistui vuonna 1920. Vuonna 1948 rakennettiin vahtimestarille asunto yläkertaan.
Työväentalolla on toiminut näyttämö ja sitä on vuokrattu eri järjestöille sekä yksityisille huvitarkoituksiin. Myös omia huvitilaisuuksia ja tanssi-iltoja on pidetty runsaasti. 1950- ja 1960-luvuilla on esitetty kiertäviä elokuvia. Sen jälkeen toiminta on hiipunut ja taloa on vuokrattu eri yrittäjille. Urheiluseura Vesalle rakennettiin tontille myös painikämppä. Tämä jouduttiin purkamaan tiejärjestelyjen tieltä.
Vuokralaisina talolla ovat olleet puusepänverstas, Pakkasen ruumisarkkuliike, Taipaleen puusepänverstas ja Kintaudelta hirssimökkien tekijä. Talo oli välillä TPSL:n hallussa.
Vuonna 2004 talo vuokrattiin Vesangan kyläyhdistykselle kahdeksikymmeneksi vuodeksi. Yhdistys remontoi talon EU-rahoituksen turvin. Taloon uusittiin lattiat, wc-tilat, keittiö ja lämpöeristys sekä rakennettiin ilmanvaihto ja uusi vesikatto.
Rakennus

Talossa on juhla- ja kokoussali sekä upotettu näyttämö, keittiö, kanttiini, vesivessa, inva-wc ja luiska sivuovesta. Vesanka ja Vesangan Kyläyhdistys.
Toimintaa työväentalolla

Kylätalo Rientolan nimellä taloa on vuokrannut vuodesta 2021 lähtien Palokan Sosialidemokraatit ry. Vesanka ja Vesangan Kyläyhdistys (yhdistysavain.fi)
Veli Paatela

Veli Eero Paatela (26. syyskuuta 1919 Helsinki – 10. toukokuuta 2005 Helsinki) oli suomalainen arkkitehti. Hänen suunnittelutöitään ovat yhdessä puolisonsa Kaija Paatelan kanssa useat Helsingin yliopiston maataloustieteen laitokset (1953, 1961–1967), Punaisen Ristin neurokirurginen klinikka (1957) ja Valtion seerumlaitos (1959) sekä veljensä Jaakko Paatelan kanssa Kotkan keskussairaala. Hänen toinen veljensä Juhani Paatela oli maataloustieteilijä sekä sisarensa Marja Pöyry arkkitehti ja pianisti.
Paatela sai professorin arvonimen vuonna 1993.